title: Kommissionens gennemførelsesforordning (EU) 2018/278 af 23. februar 2018 om ændring af bilaget til forordning (EU) nr. 1305/2014 for så vidt angår meddelelsesstrukturen, modellerne for data og meddelelser, driftsdatabasen for vogne og intermodale enheder og om vedtagelse af en IT-standard for kommunikationsdelen af den fælles grænseflade

text:
               24.2.2018

               DA

               Den Europæiske Unions Tidende

               L 54/11

         KOMMISSIONENS GENNEMFØRELSESFORORDNING (EU) 2018/278
   af 23. februar 2018
   om ændring af bilaget til forordning (EU) nr. 1305/2014 for så vidt angår meddelelsesstrukturen, modellerne for data og meddelelser, driftsdatabasen for vogne og intermodale enheder og om vedtagelse af en IT-standard for kommunikationsdelen af den fælles grænseflade
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets direktiv (EU) 2016/797 af 11. maj 2016 om interoperabilitet i jernbanesystemet i Den Europæiske Union (1), særlig artikel 5, stk. 11, og
   ud fra følgende betragtninger:

               (1)

               Ifølge artikel 19 i Europa-Parlamentets og Rådets forordning (EU) 2016/796 (2) skal det Europæiske Unions Jernbaneagentur (»agenturet«) rette henstillinger til Kommissionen om de tekniske specifikationer for interoperabilitet (TSI'erne) og revisionen af disse i overensstemmelse med artikel 5 i direktiv (EU) 2016/797 og sikre, at TSI'erne er tilpasset de tekniske fremskridt, markedsudviklingen og de samfundsmæssige krav.

               (2)

               Den 23. september 2017 anmodede Kommissionen agenturet om at udstede en henstilling, jf. artikel 5, stk. 2, i direktiv (EU) 2016/797, om revision af de tekniske specifikationer for interoperabilitet gældende for delsystemet Trafiktelematik for godstrafikken i jernbanesystemet i Den Europæiske Union (»TAF TSI«).

               (3)

               Den 18. oktober 2017 udstedte agenturet en henstilling om TAF TSI med henblik på at ajourføre TAF TSI-meddelelsernes struktur, modellerne for data og meddelelser, driftsdatabasen for vogne og intermodale enheder (Wagon and Intermodal Unit Operating Database, WIMO) og vedtage en IT-standard for kommunikationsdelen af den fælles grænseflade. Disse ændringer er blevet foretaget for at få bugt med den hidtidige proprietære logik og gøre det muligt at indføre dette redskab på en hurtig og billig måde til gavn for TAF TSI's brugere. Referencefilerne er tilsvarende blevet revideret.

               (4)

               Bestemmelserne i bilaget til Kommissionens forordning (EU) nr. 1305/2014 (3) om TAF TSI bør ændres med henblik på at fastlægge arkitekturstrukturen for den fælles grænseflade i overensstemmelse med ovennævnte meddelelsers struktur.

               (5)

               Foranstaltningerne i denne forordning er i overensstemmelse med udtalelsen fra det udvalg, der er oprettet i henhold til artikel 51, stk. 1, i direktiv (EU) 2016/797 —

         VEDTAGET DENNE FORORDNING:
   Artikel 1
   Bilaget til forordning (EU) nr. 1305/2014 ændres i overensstemmelse med bilaget til nærværende forordning.
   Artikel 2
   Denne forordning træder i kraft på tyvendedagen efter offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 23. februar 2018.

            På Kommissionens vegne

         Jean-Claude JUNCKER

            Formand

      (1)  EUT L 138 af 26.5.2016, s. 44.

      (2)  Europa-Parlamentets og Rådets forordning (EU) 2016/796 af 11. maj 2016 om Den Europæiske Unions Jernbaneagentur og om ophævelse af forordning (EF) nr. 881/2004 (EUT L 138 af 26.5.2016, s. 1).

      (3)  Kommissionens forordning (EU) nr. 1305/2014 af 11. december 2014 om den tekniske specifikation for interoperabilitet gældende for delsystemet Trafiktelematik for godstrafikken i jernbanesystemet i Den Europæiske Union og om ophævelse af forordning (EF) nr. 62/2006 (EUT L 356 af 12.12.2014, s. 438).

      BILAG
      Tillæg I til bilaget til forordning (EU) nr. 1305/2014 affattes således:
      »
            Tillæg I

               Liste over tekniske dokumenter

                        Nr.

                        Reference

                        Titel

                        Version

                        Dato

                        1

                        ERA-TD-100

                        TAF TSI — ANNEX A.5:FIGURES AND SEQUENCE DIAGRAMS OF THE TAF TSI MESSAGES

                        2.1

                        10.2.2015

                        2

                        ERA-TD-101

                        TAF TSI — Annex D.2: Appendix A (Wagon/ILU Trip Planning)

                        2.0

                        17.10.2013

                        3

                        ERA-TD-102

                        TAF TSI — Annex D.2: Appendix B — Wagon and Intermodal Unit Operating Database (WIMO)

                        2.1

                        10.2.2015

                        4

                        ERA-TD-103

                        TAF TSI — Annex D.2: Appendix C — Reference Files

                        2.1

                        10.2.2015

                        5

                        ERA-TD-104

                        TAF TSI — Annex D.2: Appendix E — Common Interface

                        2.2

                        23.2.2017

                        6

                        ERA-TD-105

                        TAF TSI — Annex D.2: Appendix F — TAF TSI Data and Message Model

                        2.2

                        23.2.2017

                  «


title: Kommissionens gennemførelsesforordning (EU) 2018/276 af 23. februar 2018 om ændring af gennemførelsesforordning (EU) nr. 215/2014 for så vidt angår ændringer af fastsættelsen af delmål og målsætninger for outputindikatorer i resultatrammen for de europæiske struktur- og investeringsfonde

text:
               24.2.2018

               DA

               Den Europæiske Unions Tidende

               L 54/4

         KOMMISSIONENS GENNEMFØRELSESFORORDNING (EU) 2018/276
   af 23. februar 2018
   om ændring af gennemførelsesforordning (EU) nr. 215/2014 for så vidt angår ændringer af fastsættelsen af delmål og målsætninger for outputindikatorer i resultatrammen for de europæiske struktur- og investeringsfonde
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 1303/2013 af 17. december 2013 om fælles bestemmelser for Den Europæiske Fond for Regionaludvikling, Den Europæiske Socialfond, Samhørighedsfonden, Den Europæiske Landbrugsfond for Udvikling af Landdistrikterne og Den Europæiske Hav- og Fiskerifond og om generelle bestemmelser for Den Europæiske Fond for Regionaludvikling, Den Europæiske Socialfond, Samhørighedsfonden og Den Europæiske Hav- og Fiskerifond og om ophævelse af Rådets forordning (EF) nr. 1083/2006 (1), særlig artikel 22, stk. 7, femte afsnit, og
   ud fra følgende betragtninger:

               (1)

               I artikel 5, stk. 3, i Kommissionens gennemførelsesforordning (EU) nr. 215/2014 (2) fastsættes kravene vedrørende fastsættelsen af delmål og målsætninger for outputindikatorer i resultatrammen for de europæiske struktur- og investeringsfonde (i det følgende benævnt »ESI-fonde«)

               (2)

               De krav, der er fastsat i artikel 5, stk. 3, i gennemførelsesforordning (EU) nr. 215/2014, indebærer, at forvaltningsmyndigheden for Den Europæiske Fond for Regional Udvikling, Samhørighedsfonden og — i særlige tilfælde — Den Europæiske Landbrugsfond for Udvikling af Landdistrikterne kun skal indberette resultater for delmål og målsætninger i resultatrammen, hvis disse blev leveret af operationer, hvor alle de aktioner, der leder til output, er blevet gennemført fuldt ud.

               (3)

               For at forenkle indberetningsprocedurerne, forbedre retssikkerheden og sikre, at opnåelsen af et delmål eller en målsætning for en outputindikator i forbindelse med resultatrammen kan vurderes på grundlag af de data, der mest præcist afspejler fremskridtene i gennemførelsen, bør artikel 5, stk. 3, i gennemførelsesforordning (EU) nr. 215/2014 ændres for at ensrette kravene for alle ESI-fonde.

               (4)

               Efter forhøjelsen af ressourcerne for ungdomsbeskæftigelsesinitiativet og forlængelsen heraf indtil udløbet af programmeringsperioden bør artikel 7, stk. 4, i gennemførelsesforordning (EU) nr. 215/2014 ændres for at fastlægge, hvordan opnåelsen af målsætningerne bør vurderes.

               (5)

               For at gøre det muligt straks at anvende de påtænkte foranstaltninger bør denne forordning træde i kraft dagen efter offentliggørelsen i Den Europæiske Unions Tidende.

               (6)

               Foranstaltningerne i denne forordning er i overensstemmelse med udtalelse fra Koordinationsudvalget for de Europæiske Struktur- og Investeringsfonde.

               (7)

               Gennemførelsesforordning (EU) nr. 215/2014 bør derfor ændres —

         VEDTAGET DENNE FORORDNING:
   Artikel 1
   I gennemførelsesforordning (EU) nr. 215/2014 foretages følgende ændringer:

               1)

               Artikel 5, stk. 3, affattes således:
               »3.   Delmålet og målsætningen for en outputindikator henviser til de værdier, der er opnået ved operationer, hvor alle de aktioner, der leder til output, er blevet gennemført fuldt ud, men hvor alle tilhørende betalinger ikke nødvendigvis har fundet sted, eller til de værdier, der er opnået ved operationer, der er påbegyndt, men hvor nogle af de aktioner, der leder til output, endnu pågår, eller til begge.«

               2)

               Artikel 7, stk. 4, affattes således:
               »4.   Hvis ressourcerne for UBI programmeres som del af en prioritetsakse i overensstemmelse med artikel 18, litra c), i forordning (EU) nr. 1304/2013, etableres der en særskilt resultatramme for UBI, og opnåelsen af delmålene og målsætningerne fastsat for UBI vurderes særskilt fra de andre dele af prioritetsaksen.«

         Artikel 2
   Denne forordning træder i kraft dagen efter offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 23. februar 2018.

            På Kommissionens vegne

         Jean-Claude JUNCKER

            Formand

      (1)  EUT L 347 af 20.12.2013, s. 320.

      (2)  Kommissionens gennemførelsesforordning (EU) nr. 215/2014 af 7. marts 2014 om gennemførelsesbestemmelser til Europa-Parlamentets og Rådets forordning (EU) nr. 1303/2013 om fælles bestemmelser for Den Europæiske Fond for Regionaludvikling, Den Europæiske Socialfond, Samhørighedsfonden, Den Europæiske Landbrugsfond for Udvikling af Landdistrikterne og Den Europæiske Hav- og Fiskerifond og om generelle bestemmelser for Den Europæiske Fond for Regionaludvikling, Den Europæiske Socialfond, Samhørighedsfonden og Den Europæiske Hav- og Fiskerifond for så vidt angår metodologi for klimaforandringsstøtte, fastsættelse af delmål og målsætninger i resultatrammen og nomenklaturen for interventionskategorierne for de europæiske struktur- og investeringsfonde (EUT L 69 af 8.3.2014, s. 65).


title: Rådets gennemførelsesforordning (EU) 2018/282 af 26. februar 2018 om gennemførelse af forordning (EU) nr. 36/2012 om restriktive foranstaltninger på baggrund af situationen i Syrien

text:
               26.2.2018

               DA

               Den Europæiske Unions Tidende

               LI 54/3

         RÅDETS GENNEMFØRELSESFORORDNING (EU) 2018/282
   af 26. februar 2018
   om gennemførelse af forordning (EU) nr. 36/2012 om restriktive foranstaltninger på baggrund af situationen i Syrien
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EU) nr. 36/2012 af 18. januar 2012 om restriktive foranstaltninger på baggrund af situationen i Syrien og om ophævelse af forordning (EU) nr. 442/2011 (1), særlig artikel 32, stk. 1,
   under henvisning til forslag fra Unionens højtstående repræsentant for udenrigsanliggender og sikkerhedspolitik, og
   ud fra følgende betragtninger:

               (1)

               Den 18. januar 2012 vedtog Rådet forordning (EU) nr. 36/2012.

               (2)

               I lyset af den alvorlige situation i Syrien og i betragtning af de nylige ministerudskiftninger bør to personer tilføjes på listen over fysiske og juridiske personer, enheder eller organer, der er omfattet af restriktive foranstaltninger, i bilag II til forordning (EU) nr. 36/2012. Oplysningerne om fem personer på listen i bilag II til forordning (EU) nr. 36/2012 bør desuden ajourføres.

               (3)

               Bilag II til forordning (EU) nr. 36/2012 bør derfor ændres i overensstemmelse hermed —

         VEDTAGET DENNE FORORDNING:
   Artikel 1
   Bilag II til forordning (EU) nr. 36/2012 ændres som anført i bilaget til nærværende forordning.
   Artikel 2
   Denne forordning træder i kraft på dagen for offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 26. februar 2018.

            På Rådets vegne

         F. MOGHERINI

            Formand

      (1)  EUT L 16 af 19.1.2012, s. 1.

      BILAG

                  I.

                  Følgende personer tilføjes på listen i del A (»Personer«) i bilag II til forordning (EU) nr. 36/2012:

                              Navn

                              Identificerende oplysninger

                              Begrundelse

                              Opført på listen den

                              »258.

                              Mohamed Mazen Ali Yousef
                              ()

                              Født: 17.5.1969
                              Fødested: Damaskusregionen

                              Industriminister. Udnævnt i januar 2018.

                              26.2.2018

                              259.

                              Imad Abdullah Sara
                              ()

                              Født: 1968
                              Fødested: Damaskus, Syrien

                              Informationsminister. Udnævnt i januar 2018.

                              26.2.2018«

                  II.

                  I afsnit A (»Personer«) i bilag II til forordning (EU) nr. 36/2012 affattes følgende punkter på listen således:

                              Navn

                              Identificerende oplysninger

                              Begrundelse

                              Opført på listen den

                              »56.

                           Ali (
                                 ) Abdullah (
                                 ) (alias Abdallah) Ayyub (
                                 ) (alias Ayyoub, Ayub, Ayoub, Ayob)

                              Født: 1952
                              Fødested: Latakia, Syrien

                              Forsvarsminister. Udnævnt i januar 2018. Officer med rang af general i den syriske hær, som gjorde tjeneste efter maj 2011. Tidligere chef for generalstaben for de syriske væbnede styrker. Person, som støtter Assadregimet og er ansvarlig for undertrykkelse af og vold mod civilbefolkningen i Syrien.

                              14.11.2011

                              57.

                           Fahd (
                                 ) (alias Fahid, Fahed) Jasim (
                                 ) (alias Jasem, Jassim, Jassem) al-Furayj (
                                 ) (alias Al-Freij)

                              Født: 1.1.1950
                              Fødested: Hama, Syrien

                              Tidligere forsvarsminister. Som tidligere medlem af regeringen medansvarlig for regimets voldelige undertrykkelse af civilbefolkningen.

                              14.11.2011

                              212.

                              Ammar Al-Sharif
                              (alias Amar Al-Sharif; Amar Al-Charif; Ammar Sharif; Ammar Charif; Ammar al Shareef; Ammar Sherif; Ammar Medhat Sherif)
                              ()

                              Født: 26.6.1969
                              Fødested: Lattakia
                              Nationalitet: syrer
                              Syrisk pasnr.: 010312413,
                              løbenummer: 002-15-L093534,
                              udstedelsesdato: 14.7.2015,
                              udstedelsessted: Damaskus centrum,
                              udløbsdato: 13.7.2021
                              Nationalt nr.: 060-10276707

                              Fremtrædende syrisk forretningsmand, der driver virksomhed i Syrien og er aktiv i banksektoren samt forsikrings, hotel- og restaurationsbranchen. Medstifter af Byblos Bank Syria, hovedaktionær i Unlimited Hospitality Ltd og bestyrelsesmedlem i Solidarity Alliance Insurance Company og Al-Aqueelah Takaful Insurance Company.

                              28.10.2016

                              221.

                              Mohammed (alias Mohamed, Muhammad, Mohammad) Ramez Tourjman (alias Tourjuman)
                              ()

                              Født: 1966
                              Fødested: Damaskus, Syrien

                              Tidligere informationsminister. Som tidligere medlem af regeringen medansvarlig for regimets voldelige undertrykkelse af civilbefolkningen.

                              14.11.2016

                              227.

                              Ahmad al-Hamu (alias al-Hamo)
                              ()

                              Født: 1947

                              Tidligere industriminister. Som tidligere medlem af regeringen medansvarlig for regimets voldelige undertrykkelse af civilbefolkningen.

                              14.11.2016«


title: Rådets gennemførelsesforordning (EU) 2018/281 af 26. februar 2018 om gennemførelse af forordning (EU) 2016/1686 om indførelse af yderligere restriktive foranstaltninger over for ISIL (Da'esh) og al-Qaeda og fysiske og juridiske personer, enheder eller organer, der er knyttet til dem

text:
               26.2.2018

               DA

               Den Europæiske Unions Tidende

               LI 54/1

         RÅDETS GENNEMFØRELSESFORORDNING (EU) 2018/281
   af 26. februar 2018
   om gennemførelse af forordning (EU) 2016/1686 om indførelse af yderligere restriktive foranstaltninger over for ISIL (Da'esh) og al-Qaeda og fysiske og juridiske personer, enheder eller organer, der er knyttet til dem
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EU) 2016/1686 af 20. september 2016 om indførelse af yderligere restriktive foranstaltninger over for ISIL (Da'esh) og al-Qaeda og fysiske og juridiske personer, enheder eller organer, der er knyttet til dem (1), særlig artikel 4, stk. 1,
   under henvisning til forslag fra Unionens højtstående repræsentant for udenrigsanliggender og sikkerhedspolitik, og
   ud fra følgende betragtninger:

               (1)

               Rådet vedtog den 20. september 2016 forordning (EU) 2016/1686.

               (2)

               I betragtning af den fortsatte trussel fra ISIL (Da'esh) og al-Qaeda og fysiske og juridiske personer, enheder eller organer, der er knyttet til dem, bør én person tilføjes til listen over fysiske og juridiske personer, enheder og organer i bilag I til forordning (EU) 2016/1686.

               (3)

               Bilag I til forordning (EU) 2016/1686 bør derfor ændres i overensstemmelse hermed —

         VEDTAGET DENNE FORORDNING:
   Artikel 1
   Bilag I til forordning (EU) 2016/1686 ændres som anført i bilaget til nærværende forordning.
   Artikel 2
   Denne forordning træder i kraft på dagen for offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, 26. februar 2018.

            På Rådets vegne

         F. MOGHERINI

            Formand

      (1)  EUT L 255 af 21.9.2016, s. 1.

      BILAG
      Følgende tilføjes til bilag I til forordning (EU) 2016/1686:

         »A.   Personer

                     1.

                     Fabien CLAIN (alias Omar); fødselsdato: 30. januar 1978; fødested: Toulouse (Frankrig); nationalitet: fransk; pasnr. 06AP104665 udstedt den 16.1.2006 (udløbet); nationalt identitetskortnr. 150161100206 udstedt den 8.1.2015 (gyldigt indtil den 7.1.2030).«


title: Kommissionens gennemførelsesforordning (EU) 2018/291 af 26. februar 2018 om ændring af gennemførelsesforordning (EU) nr. 540/2011 for så vidt angår godkendelsesbetingelserne for aktivstoffet bifenthrin (EØS-relevant tekst. )

text:
               27.2.2018

               DA

               Den Europæiske Unions Tidende

               L 55/30

         KOMMISSIONENS GENNEMFØRELSESFORORDNING (EU) 2018/291
   af 26. februar 2018
   om ændring af gennemførelsesforordning (EU) nr. 540/2011 for så vidt angår godkendelsesbetingelserne for aktivstoffet bifenthrin
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EF) nr. 1107/2009 af 21. oktober 2009 om markedsføring af plantebeskyttelsesmidler og om ophævelse af Rådets direktiv 79/117/EØF og 91/414/EØF (1), særlig det andet alternativ i artikel 21, stk. 3, og artikel 78, stk. 2, og
   ud fra følgende betragtninger:

               (1)

               Ved Kommissionens gennemførelsesforordning (EU) nr. 582/2012 (2) blev bifenthrin godkendt som aktivstof i henhold til forordning (EF) nr. 1107/2009, og der blev stillet krav om, at ansøgeren, hvis anmodning lå til grund for godkendelsen, blandt andet fremlægger bekræftende oplysninger om den tilbageværende toksicitet for leddyr, der ikke er målarter, og muligheden for, at de genindtager området, samt et overvågningsprogram om vurdering af risikoen for bioakkumulering og biomagnificering i vand- og jordmiljøet.

               (2)

               Den 29. juli 2013 fremlagde ansøgeren overvågningsprogrammet, og resultaterne heraf blev fremlagt den 31. juli 2015. Den 29. juli 2014 fremlagde ansøgeren supplerende oplysninger for at opfylde kravene om andre bekræftende data. Disse tre fremlæggelser blev fremsendt til den rapporterende medlemsstat Frankrig inden for den fastsatte frist.

               (3)

               Frankrig vurderede de supplerende oplysninger og overvågningsprogrammet, som ansøgeren havde fremlagt. Frankrig fremlagde sin vurdering i form af et tillæg til udkastet til vurderingsrapport for de øvrige medlemsstater, Kommissionen og Den Europæiske Fødevaresikkerhedsautoritet (i det følgende benævnt »autoriteten«) den 17. december 2014 for så vidt angår de supplerende oplysninger for at opfylde kravene om andre bekræftende data og den 3. november 2015 for så vidt angår overvågningsprogrammet.

               (4)

               De øvrige medlemsstater, ansøgeren og autoriteten blev hørt og bedt om at fremsætte bemærkninger til den rapporterende medlemsstats vurdering. Autoriteten offentliggjorde de tekniske rapporter, der opsummerer resultatet af høringsprocessen vedrørende bifenthrin, den 26. marts 2015 (3) for så vidt angår de supplerende oplysninger for at opfylde kravene om andre bekræftende data og den 14. april 2016 (4) for så vidt angår overvågningsprogrammet.

               (5)

               Udkastet til vurderingsrapport, tillægget og autoritetens tekniske rapporter blev behandlet af medlemsstaterne og Kommissionen i Den Stående Komité for Planter, Dyr, Fødevarer og Foder, og behandlingen blev afsluttet den 26. januar 2018 med Kommissionens reviderede vurderingsrapport om bifenthrin. Kommissionen opfordrede ansøgeren til at fremsætte bemærkninger til den reviderede vurderingsrapport om bifenthrin. Ansøgeren fremsatte sine bemærkninger, som er blevet nøje gennemgået.

               (6)

               Kommissionen er nået frem til den konklusion, at de fremlagte oplysninger er utilstrækkelige og ikke gør det muligt at konkludere, at der sker en passende genindtagelse af området af visse arter af naturligt forekommende leddyr, der ikke er målarter, mens det ikke er realistisk at gennemføre andre muligheder for begrænsning af en sådan risiko. Overvågningsprogrammet skaber desuden usikkerhed om, hvorvidt dets resultater, baseret på overlejring af begrænsningsteknikker, er repræsentative for landbrugspraksis og tilstrækkelige til at vurdere risikoen for bioakkumulering og biomagnificering i vand- og jordmiljøet.

               (7)

               For at udelukke den konstaterede høje risiko for leddyr, der ikke er målarter, og for også at tage hensyn til risikoen for bioakkumulering og biomagnificering i vand- og jordmiljøet bør anvendelsesbetingelserne for bifenthrin begrænses yderligere, og anvendelser bør kun tillades i væksthuse med permanent struktur.

               (8)

               Bilaget til Kommissionens gennemførelsesforordning (EU) nr. 540/2011 (5) bør derfor ændres.

               (9)

               Medlemsstaterne bør have tilstrækkelig tid til at ændre eller tilbagekalde godkendelser af plantebeskyttelsesmidler, der indeholder bifenthrin.

               (10)

               For plantebeskyttelsesmidler, der indeholder bifenthrin, og for hvilke medlemsstaterne bevilger en afviklingsperiode i henhold til artikel 46 i forordning (EF) nr. 1107/2009, bør en sådan periode udløbe senest den 19. juni 2019.

               (11)

               Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —

         VEDTAGET DENNE FORORDNING:
   Artikel 1
   Ændring af gennemførelsesforordning (EU) nr. 540/2011
   Bilaget til gennemførelsesforordning (EU) nr. 540/2011 ændres i overensstemmelse med bilaget til nærværende forordning.
   Artikel 2
   Overgangsforanstaltninger
   Om nødvendigt ændrer eller tilbagekalder medlemsstaterne i henhold til forordning (EF) nr. 1107/2009 eksisterende godkendelser af plantebeskyttelsesmidler, der indeholder bifenthrin som aktivstof senest den 19. juni 2018.
   Artikel 3
   Afviklingsperiode
   Eventuelle afviklingsperioder, som medlemsstaterne bevilger i henhold til artikel 46 i forordning (EF) nr. 1107/2009, skal være så korte som muligt og udløbe senest den 19. juni 2019.
   Artikel 4
   Ikrafttræden
   Denne forordning træder i kraft på tyvendedagen efter offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 26. februar 2018.

            På Kommissionens vegne

         Jean-Claude JUNCKER

            Formand

      (1)  EUT L 309 af 24.11.2009, s. 1.

      (2)  Kommissionens gennemførelsesforordning (EU) nr. 582/2012 af 2. juli 2012 om godkendelse af aktivstoffet bifenthrin, jf. Europa-Parlamentets og Rådets forordning (EF) nr. 1107/2009 om markedsføring af plantebeskyttelsesmidler, og om ændring af bilaget til Kommissionens gennemførelsesforordning (EU) nr. 540/2011 (EUT L 173 af 3.7.2012, s. 3).

      (3)  EFSA (European Food Safety Authority), Technical report on the outcome of the consultation with Member States, the applicant and EFSA on the pesticide risk assessment of confirmatory data for bifenthrin. EFSA supporting publication 2015:EN-780. 23 s.

      (4)  EFSA (European Food Safety Authority), Technical report on the outcome of the consultation with Member States, the applicant and EFSA on the pesticide risk assessment of confirmatory data for bifenthrin. EFSA supporting publication 2016:EN-1019. 39 s.

      (5)  Kommissionens gennemførelsesforordning (EU) nr. 540/2011 af 25. maj 2011 om gennemførelse af Europa-Parlamentets og Rådets forordning (EF) nr. 1107/2009 for så vidt angår listen over godkendte aktivstoffer (EUT L 153 af 11.6.2011, s. 1).

      BILAG
      Kolonnen »Særlige bestemmelser« i række 23, bifenthrin, i del B i bilaget til gennemførelsesforordning (EU) nr. 540/2011 affattes således:

         »DEL A
         Må kun tillades anvendt i væksthuse med permanent struktur.
         DEL B
         Med henblik på gennemførelsen af de i artikel 29, stk. 6, i forordning (EF) nr. 1107/2009 nævnte ensartede principper skal der tages hensyn til konklusionerne i den reviderede vurderingsrapport om bifenthrin, særlig tillæg I og II, som færdigbehandlet i Den Stående Komité for Planter, Dyr, Fødevarer og Foder.
         Ved denne samlede vurdering skal medlemsstaterne:

                     a)

                     være særligt opmærksomme på udslip fra væksthuse, f.eks. kondenseringsvand, afledningsvand, jord eller kunstige substrater, for at udelukke risici for vandorganismer og organismer, der ikke er målarter

                     b)

                     være særligt opmærksomme på beskyttelsen af bestøverkolonier, der med vilje er anbragt i væksthuset

                     c)

                     være særligt opmærksomme på at beskytte brugerne og arbejdstagerne og sikre, at anvendelsesbetingelserne omfatter brug af personlige værnemidler, hvis det er relevant.

               Godkendelsesbetingelserne skal omfatte risikobegrænsende foranstaltninger og foreskrive passende mærkning af plantebeskyttelsesmidler.«


title: Rådets gennemførelsesforordning (EU) 2018/286 af 26. februar 2018 om gennemførelse af forordning (EU) 2017/1509 om restriktive foranstaltninger over for Den Demokratiske Folkerepublik Korea

text:
               27.2.2018

               DA

               Den Europæiske Unions Tidende

               L 55/15

         RÅDETS GENNEMFØRELSESFORORDNING (EU) 2018/286
   af 26. februar 2018
   om gennemførelse af forordning (EU) 2017/1509 om restriktive foranstaltninger over for Den Demokratiske Folkerepublik Korea
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EU) 2017/1509 af 30. august 2017 om restriktive foranstaltninger over for Den Demokratiske Folkerepublik Korea og om ophævelse af forordning (EF) nr. 329/2007 (1), særlig artikel 47, stk. 1,
   under henvisning til forslag fra Unionens højtstående repræsentant for udenrigsanliggender og sikkerhedspolitik, og
   ud fra følgende betragtninger:

               (1)

               Rådet vedtog den 30. august 2017 forordning (EU) 2017/1509.

               (2)

               Bilag XIV til forordning (EU) 2017/1509 indeholder en liste over de fartøjer, som skal beslaglægges, hvis sanktionskomitéen har truffet nærmere bestemmelse herom. Det indeholder også en liste over de fartøjer, som det er forbudt at give adgang til havne på Unionens område, hvis sanktionskomitéen har truffet nærmere bestemmelse herom.

               (3)

               Den 26. februar 2018 vedtog Rådet afgørelse (FUSP) 2018/293 (2), som ændrer strukturen i bilag IV til Rådets afgørelse (FUSP) 2016/849 (3), der indeholder en liste over de fartøjer, som er blevet udpeget af sanktionskomitéen.

               (4)

               Bilag XIV til forordning (EU) 2017/1509 bør derfor ændres i overensstemmelse hermed —

         VEDTAGET DENNE FORORDNING:
   Artikel 1
   Bilag XIV til forordning (EU) 2017/1509 ændres som anført i bilaget til nærværende forordning.
   Artikel 2
   Denne forordning træder i kraft på dagen for offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 26. februar 2018.

            På Rådets vegne

         F. MOGHERINI

            Formand

      (1)  EUT L 224 af 31.8.2017, s. 1.

      (2)  Se side 50 i denne EUT.

      (3)  Rådets afgørelse (FUSP) 2016/849 af 27. maj 2016 om restriktive foranstaltninger over for Den Demokratiske Folkerepublik Korea og om ophævelse af afgørelse 2013/183/FUSP (EUT L 141 af 28.5.2016, s. 79).

      BILAG
      Bilag XIV til forordning (EU) 2017/1509 affattes således:
      »
            BILAG XIV
            Fartøjer, jf. artikel 34, stk. 2, og artikel 39, stk. 1, litra g), og foranstaltninger, der finder anvendelse som nærmere fastsat af sanktionskomitéen

                        A.

                        Fartøjer, som er omfattet af beslaglæggelse

                        B.

                        Fartøjer, som er forbudt adgang til havne

                                    1.

                                       Navn: PETREL 8

                                    Supplerende oplysninger
                                    IMO-nummer: 9562233 MMSI-nummer: 620233000

                                    2.

                                       Navn: HAO FAN 6

                                    Supplerende oplysninger
                                    IMO-nummer: 8628597 MMSI-nummer: 341985000

                                    3.

                                       Navn: TONG SAN 2

                                    Supplerende oplysninger
                                    IMO-nummer: 8937675 MMSI-nummer: 445539000

                                    4.

                                       Navn: JIE SHUN

                                    Supplerende oplysninger
                                    IMO-nummer: 8518780 MMSI-nummer: 514569000

                                    5.

                                       Navn: BILLIONS NO. 18

                                    Supplerende oplysninger
                                    IMO-nummer: 9191773

                                    6.

                                       Navn: UL JI BONG 6

                                    Supplerende oplysninger
                                    IMO-nummer: 9114556

                                    7.

                                       Navn: RUNG RA 2

                                    Supplerende oplysninger
                                    IMO-nummer: 9020534

                                    8.

                                       Navn: RYE SONG GANG 1

                                    Supplerende oplysninger
                                    IMO-nummer: 7389704

                  «.


title: Kommissionens gennemførelsesforordning (EU) 2018/288 af 19. februar 2018 om ændring af gennemførelsesforordning (EU) nr. 367/2014 om fastsættelse af den nettosaldo, der er til rådighed for udgifter under EGFL

text:
               27.2.2018

               DA

               Den Europæiske Unions Tidende

               L 55/18

         KOMMISSIONENS GENNEMFØRELSESFORORDNING (EU) 2018/288
   af 19. februar 2018
   om ændring af gennemførelsesforordning (EU) nr. 367/2014 om fastsættelse af den nettosaldo, der er til rådighed for udgifter under EGFL
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 1306/2013 af 17. december 2013 om finansiering, forvaltning og overvågning af den fælles landbrugspolitik og om ophævelse af Rådets forordning (EØF) nr. 352/78, (EF) nr. 165/94, (EF) nr. 2799/98, (EF) nr. 814/2000, (EF) nr. 1290/2005 og (EF) nr. 485/2008 (1), særlig artikel 16, stk. 2, og
   ud fra følgende betragtninger:

               (1)

               I Kommissionens gennemførelsesforordning (EU) nr. 367/2014 (2) fastsættes den nettosaldo, der er til rådighed for Den Europæiske Garantifond for Landbruget (EGFL), samt de beløb, der er til rådighed for regnskabsårene 2014-2020 for Den Europæiske Landbrugsfond for Udvikling af Landdistrikterne (ELFUL) i medfør af artikel 10c, stk. 2, artikel 136, 136a og 136b i Rådets forordning (EF) nr. 73/2009 (3) samt artikel 7, stk. 2, artikel 14 og artikel 66, stk. 1, i Europa-Parlamentets og Rådets forordning (EU) nr. 1307/2013 (4).

               (2)

               I overensstemmelse med artikel 14, stk. 1, fjerde afsnit, i forordning (EU) nr. 1307/2013 underrettede Frankrig, Litauen og Nederlandene inden den 1. august 2017 Kommissionen om deres beslutning om, for så vidt angår kalenderårene 2018 og 2019, at revidere deres tidligere beslutning om at overføre en vis procentdel af deres årlige nationale lofter for direkte betalinger til landdistriktsudviklingsprogrammer, som ifølge Europa-Parlamentets og Rådets forordning (EU) nr. 1305/2013 (5) finansieres med midler fra ELFUL. De relevante nationale lofter blev tilpasset ved Kommissionens delegerede forordning (EU) 2018/162 (6).

               (3)

               I henhold til artikel 3, stk. 1, i Rådets forordning (EU, Euratom) nr. 1311/2013 (7) justeres underloftet for markedsrelaterede udgifter og direkte betalinger i den flerårige finansielle ramme, der er fastsat i bilag I til nævnte forordning, i overensstemmelse med den tekniske justering, der er omhandlet i artikel 6, stk. 1, i nævnte forordning, efter overførslerne mellem ELFUL og de direkte betalinger.

               (4)

               Som følge af disse ændringer er det nødvendigt at justere den nettosaldo, der er til rådighed for EGFL, som fastsat ved gennemførelsesforordning (EU) nr. 367/2014. Af hensyn til klarheden bør de beløb, der stilles til rådighed for ELFUL, også offentliggøres.

               (5)

               Gennemførelsesforordning (EU) nr. 367/2014 bør derfor ændres i overensstemmelse hermed —

         VEDTAGET DENNE FORORDNING:
   Artikel 1
   Bilaget til gennemførelsesforordning (EU) nr. 367/2014 erstattes af teksten i bilaget til nærværende forordning.
   Artikel 2
   Denne forordning træder i kraft på syvendedagen efter offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 19. februar 2018.

            På Kommissionens vegne

         Jean-Claude JUNCKER

            Formand

      (1)  EUT L 347 af 20.12.2013, s. 549.

      (2)  Kommissionens gennemførelsesforordning (EU) nr. 367/2014 af 10. april 2014 om fastsættelse af den nettosaldo, der er til rådighed for udgifter under EGFL (EUT L 108 af 11.4.2014, s. 13).

      (3)  Rådets forordning (EF) nr. 73/2009 af 19. januar 2009 om fælles regler for den fælles landbrugspolitiks ordninger for direkte støtte til landbrugere og om fastlæggelse af visse støtteordninger for landbrugere, om ændring af forordning (EF) nr. 1290/2005, (EF) nr. 247/2006, (EF) nr. 378/2007 og om ophævelse af forordning (EF) nr. 1782/2003 (EUT L 30 af 31.1.2009, s. 16).

      (4)  Europa-Parlamentets og Rådets forordning (EU) nr. 1307/2013 af 17. december 2013 om fastsættelse af regler for direkte betalinger til landbrugere under støtteordninger inden for rammerne af den fælles landsbrugspolitik og om ophævelse af Rådets forordning (EF) nr. 637/2008 og Rådets forordning (EF) nr. 73/2009 (EUT L 347 af 20.12.2013, s. 608).

      (5)  Europa-Parlamentets og Rådets forordning (EU) nr. 1305/2013 af 17. december 2013 om støtte til udvikling af landdistrikterne fra Den Europæiske Landbrugsfond for Udvikling af Landdistrikterne (ELFUL) og om ophævelse af Rådets forordning (EF) nr. 1698/2005 (EUT L 347 af 20.12.2013, s. 487).

      (6)  Kommissionens delegerede forordning (EU) 2018/162 af 23. november 2017 om ændring af bilag I til Europa-Parlamentets og Rådets forordning (EU) nr. 1305/2013 og bilag II og III til Europa-Parlamentets og Rådets forordning (EU) nr. 1307/2013 (EUT L 30 af 2.2.2018, s. 6).

      (7)  Rådets forordning (EU, Euratom) nr. 1311/2013 af 2. december 2013 om fastlæggelse af den flerårige finansielle ramme for årene 2014-2020 (EUT L 347 af 20.12.2013, s. 884).

      BILAG
      »
            BILAG

                        (mio. EUR i løbende priser)

                        Regnskabsår

                        Beløb til rådighed for ELFUL

                        Beløb, der overføres fra ELFUL

                        Nettosaldo til rådighed for udgifter under EGFL

                        Artikel 10b i forordning (EF) nr. 73/2009

                        Artikel 136 i forordning (EF) nr. 73/2009

                        Artikel 136b i forordning (EF) nr. 73/2009

                        Artikel 66 i forordning (EU) nr. 1307/2013

                        Artikel 136a, stk. 1, i forordning (EF) nr. 73/2009 og artikel 14, stk. 1, i forordning (EU) nr. 1307/2013

                        Artikel 7, stk. 2, i forordning (EU) nr. 1307/2013

                        Artikel 136a, stk. 2, i forordning (EF) nr. 73/2009 og artikel 14, stk. 2, i forordning (EU) nr. 1307/2013

                        2014

                        296,300

                        51,600

                        4,000

                        43 778,100

                        2015

                        51,600

                        4,000

                        621,999

                        499,384

                        44 189,785

                        2016

                        4,000

                        1 138,146

                        108,659

                        573,047

                        43 950,242

                        2017

                        4,000

                        1 174,732

                        111,026

                        572,440

                        44 145,682

                        2018

                        4,000

                        1 184,257

                        110,213

                        571,820

                        44 162,35

                        2019

                        4,000

                        1 491,459

                        111,358

                        571,158

                        43 880,341

                        2020

                        4,000

                        1 507,843

                        112,041

                        570,356

                        43 887,472

                  «


title: Kommissionens gennemførelsesforordning (EU) 2018/292 af 26. februar 2018 om gennemførelsesmæssige tekniske standarder for så vidt angår procedurer og formularer til udvekling af oplysninger og bistand mellem kompetente myndigheder i overensstemmelse med Europa-Parlamentets og Rådets forordning (EU) nr. 596/2014 om markedsmisbrug (EØS-relevant tekst. )

text:
                  27.2.2018

                  DA

                  Den Europæiske Unions Tidende

                  L 55/34

            KOMMISSIONENS GENNEMFØRELSESFORORDNING (EU) 2018/292
      af 26. februar 2018
      om gennemførelsesmæssige tekniske standarder for så vidt angår procedurer og formularer til udvekling af oplysninger og bistand mellem kompetente myndigheder i overensstemmelse med Europa-Parlamentets og Rådets forordning (EU) nr. 596/2014 om markedsmisbrug
      (EØS-relevant tekst)
      EUROPA-KOMMISSIONEN HAR —
      under henvisning til traktaten om Den Europæiske Unions funktionsmåde,
      under henvisning til Europa-Parlamentets og Rådets forordning (EU) nr. 596/2014 af 16. april 2014 om markedsmisbrug (forordningen om markedsmisbrug) og om ophævelse af Europa-Parlamentets og Rådets direktiv 2003/6/EF og Kommissionens direktiv 2003/124/EF, 2003/125/EF og 2004/72/EF (1), særlig artikel 25, stk. 9, og
      ud fra følgende betragtninger:

                  (1)

                  For at sikre, at de myndigheder, der er udpeget som kompetente myndigheder i overensstemmelse med forordning (EU) nr. 596/2014, er i stand til at samarbejde og udveksle oplysninger på en effektiv og rettidig måde og yde hinanden fuld gensidig bistand med henblik på nævnte forordning, bør der fastsættes fælles procedurer og formularer, som de kompetente myndigheder skal anvende til udveksling af oplysninger og bistand, herunder til indgivelse af anmodninger om bistand, kvittering for modtagelse og besvarelse af sådanne anmodninger.

                  (2)

                  Udveksling af skriftlige oplysninger bør gøre det lettere for kompetente myndigheder at opfylde deres forpligtelser. Mundtlig kommunikation kan anvendes, hvis det er relevant, herunder inden der sendes en skriftlig anmodning, til at give oplysninger om en kommende anmodning om bistand og til at drøfte eventuelle spørgsmål, som kan udgøre en hindring for den bistand, der ydes. I hastetilfælde bør det også være tilladt at fremsætte en anmodning mundtligt, hvis sagens hastende karakter ikke skyldes, at den anmodende part har truffet foranstaltninger på et sent tidspunkt.

                  (3)

                  I henhold til forordning (EU) nr. 596/2014 skal kompetente myndigheder udveksle oplysninger og yde bistand. Anmodninger om bistand bør dog, i det omfang det er muligt, kun omfatte indhentning af forklaringer eller gennemførelse af kontrol på stedet eller undersøgelser, hvis en simpel anmodning om udveksling af oplysninger ikke ville være tilstrækkelig. Inden kompetente myndigheder sender en anmodning om bistand til en kompetent myndighed i en anden medlemsstat, forventes de at have truffet alle praktisk mulige foranstaltninger inden for deres egen jurisdiktion, vel vidende at de måske ikke har kunnet udtømme alle undersøgelsesmuligheder forud for anmodningen.

                  (4)

                  Der bør ydes uopfordret bistand i henhold til forordning (EU) nr. 596/2014, herunder på frivillig basis, hvis den kompetente myndighed i en medlemsstat anser oplysninger i dens besiddelse for at kunne være til nytte for en anden kompetent myndighed.

                  (5)

                  Anmodninger om bistand i henhold til forordning (EU) nr. 596/2014 bør indeholde tilstrækkelige oplysninger om anmodningens genstand, herunder om begrundelsen for anmodningen og dens kontekst, således at den anmodede myndighed kan behandle anmodningen effektivt og hurtigt. Angivelse af de faktiske omstændigheder, der ligger til grund for mistanken, bør ikke anses for at være en forudsætning for, at en anmodende myndighed kan modtage bistand, hvis de oplysninger, der anmodes om, er nødvendige for, at myndigheden kan opfylde sine forpligtelser.

                  (6)

                  Ud over brugen af formularer til anmodning om eller besvarelse af en anmodning om bistand bør procedurerne for samarbejde muliggøre og lette kommunikation, høring og samspil mellem den anmodende myndighed og den anmodede myndighed under hele processen for at sikre effektiv behandling af en anmodning om oplysninger eller bistand. Disse procedurer bør også give kompetente myndigheder mulighed for at give hinanden feedback om nytten af de oplysninger eller den bistand, der er modtaget, om resultatet af den sag, som anmodningen om bistand vedrørte, og om eventuelle problemer i forbindelse med ydelsen af sådanne oplysninger eller en sådan bistand.

                  (7)

                  Procedurerne og formularerne til udveksling af oplysninger og bistand bør sikre fortroligheden af oplysninger, der udveksles eller fremsendes, og overholdelse af bestemmelserne om beskyttelse af fysiske personer i forbindelse med behandling af personoplysninger samt om fri udveksling af sådanne oplysninger.

                  (8)

                  Denne forordning er baseret på det udkast til gennemførelsesmæssige tekniske standarder, som ESMA har forelagt Kommissionen.

                  (9)

                  ESMA har hverken gennemført åbne offentlige høringer om det udkast til gennemførelsesmæssige tekniske standarder, som ligger til grund for denne forordning, eller analyseret de potentielle relaterede omkostninger og fordele ved at indføre procedurer og formularer til brug for de relevante kompetente myndigheder, da dette ville være urimeligt i forhold til standardernes anvendelsesområde og virkning, idet adressaterne kun omfatter de nationale kompetente myndigheder i medlemsstaterne og ikke markedsdeltagere.

                  (10)

                  ESMA har anmodet om en udtalelse fra interessentgruppen for værdipapirer og markeder, der er nedsat i henhold artikel 37 i Europa-Parlamentets og Rådets forordning (EU) nr. 1095/2010 (2).

                  (11)

                  For at sikre velfungerende finansmarkeder, og i betragtning af at forordning (EU) nr. 596/2014 allerede finder anvendelse, er det nødvendigt, at denne forordning træder i kraft og anvendes omgående —

            VEDTAGET DENNE FORORDNING:
      Artikel 1
      Definition
      I denne forordning forstås ved »sikre elektroniske midler«: elektronisk udstyr til behandling (herunder digital komprimering), lagring og transmission af data, via kabel, radio, optisk teknologi eller andre elektromagnetiske midler, som sikrer, at fuldstændigheden, integriteten og fortroligheden af oplysningerne bevares under transmissionen.
      Artikel 2
      Kontaktpunkter
      1.   De kompetente myndigheder udpeger kontaktpunkter med henblik på denne forordning.
      2.   De kompetente myndigheder fremsender nærmere oplysninger om kontaktpunkterne til Den Europæiske Værdipapir- og Markedstilsynsmyndighed (ESMA) senest 30 dage efter denne forordnings ikrafttræden. De giver ESMA opdaterede oplysninger i det omfang, det er nødvendigt.
      3.   ESMA fører en liste over de kontaktpunkter, som de kompetente myndigheder har udpeget i overensstemmelse med stk. 1, og opdaterer den pågældende liste, hvis det er nødvendigt, til brug for de kompetente myndigheder.
      Artikel 3
      Anmodning om bistand
      1.   En anmodende myndighed fremsætter en anmodning om bistand skriftligt pr. brev, fax eller pr. sikre elektroniske midler. Den stiler sin anmodning til det kontaktpunkt, som den anmodede myndighed har udpeget i overensstemmelse med artikel 2.
      2.   Når en kompetent myndighed anmoder om bistand, anvender den formularen i bilag I og:

                  a)

                  præciserer de nærmere detaljer ved de relevante oplysninger, som den anmodende myndighed ønsker fra den anmodede myndighed

                  b)

                  identificerer, hvis det er nødvendigt, spørgsmål vedrørende fortroligheden af de oplysninger, der kan indhentes.

            3.   Den anmodende myndighed kan vedlægge anmodningen dokumenter eller støttemateriale, der anses for nødvendigt til støtte for anmodningen.
      4.   I hastetilfælde kan den anmodende myndighed fremsætte en anmodning om bistand mundtligt. Den pågældende mundtlige anmodning bekræftes derefter uden unødigt ophold skriftligt ved anvendelse af de midler, der er omhandlet i stk. 1, medmindre den anmodede myndighed accepterer andet.
      Artikel 4
      Kvittering for modtagelse
      Senest 10 arbejdsdage efter at have modtaget en skriftlig anmodning om bistand sender den anmodede myndighed en kvittering for modtagelse pr. brev, fax eller pr. sikre elektroniske midler til det kontaktpunkt, der er udpeget i overensstemmelse med artikel 2, medmindre andet er angivet i anmodningen. Denne kvittering for modtagelse gives ved anvendelse af formularen i bilag II og omfatter, hvis det er muligt, en angivelse af en forventet svardato.
      Artikel 5
      Besvarelse af en anmodning om bistand
      1.   Den anmodede myndighed besvarer en anmodning om bistand skriftligt pr. brev, fax eller pr. sikre elektroniske midler. Besvarelsen stiles til det kontaktpunkt, der er udpeget i overensstemmelse med artikel 2, medmindre andet er angivet i anmodningen.
      2.   Den anmodede myndighed besvarer anmodningen om bistand ved anvendelse af formularen i bilag III og:

                  a)

                  anmoder hurtigst muligt om yderligere forklaringer, uanset i hvilken form, hvis der på nogen måde er tvivl om netop de oplysninger, der anmodes om

                  b)

                  træffer alle rimelige foranstaltninger inden for rammerne af sine beføjelser til at yde den bistand, der anmodes om

                  c)

                  efterkommer uden ophold anmodninger om bistand på en måde, der sikrer, at eventuelle nødvendige reguleringsmæssige foranstaltninger træffes hurtigt under hensyntagen til anmodningens kompleksitet og nødvendigheden af at inddrage tredjemand eller en anden kompetent myndighed.

            3.   Hvis den anmodede myndighed, efter anmodning om bistand, afslår at træffe foranstaltninger, helt eller delvist, underretter den hurtigst muligt den anmodende myndighed om sin beslutning, enten mundtligt eller skriftligt. Den anmodede myndighed fremsender også en skriftlig besvarelse, som udformes i overensstemmelse med stk. 1, hvori den angiver, hvilken af de undtagelser der er omhandlet i artikel 25, stk. 2, i forordning (EU) nr. 596/2014, den har lagt til grund for sit afslag.
      Artikel 6
      Procedurer til fremsendelse og behandling af anmodninger om bistand
      1.   I forbindelse med en anmodning om bistand og besvarelsen heraf kommunikerer den anmodende myndighed og den anmodede myndighed på den mest formålstjenlige måde, under behørig hensyntagen til fortrolighedsbetragtninger, korrespondancetider, omfanget af de oplysninger, der skal kommunikeres, og hvor nemt det er for den anmodende myndighed at få adgang til oplysningerne. Den anmodende myndighed besvarer navnlig straks enhver anmodning om præcisering fra den anmodede myndigheds side.
      2.   Hvis den anmodede myndighed får kendskab til omstændigheder, som kan medføre en forsinkelse i forhold til den forventede svardato, på mere end 10 arbejdsdage, underretter den uden unødigt ophold den anmodende myndighed herom.
      3.   Den anmodede myndighed giver, hvis det er relevant, regelmæssigt feedback om den udestående anmodnings status, herunder om ændringer af den dato, den anmodende myndighed forventes at få svar.
      4.   Hvis den anmodende myndighed har betegnet anmodningen som hastende, hører de kompetente myndigheder høre hinanden om, hvor hyppigt den anmodede myndighed skal give den anmodende myndighed en opdatering.
      5.   Den anmodede myndighed og den anmodende myndighed samarbejder om at løse eventuelle problemer, som måtte opstå i forbindelse med behandlingen af en anmodning.
      Artikel 7
      Procedure for anmodninger om at indhente en forklaring fra en person
      1.   Hvis den anmodende myndighed i sin anmodning anmoder om, at der indhentes forklaring fra en eller flere personer i forbindelse med en undersøgelse eller et kontrolbesøg, skal den anmodede myndighed og den anmodende myndighed med forbehold af eksisterende retlige begrænsninger eller bindinger og eventuelle forskelle i procedurekrav, vurdere og tage hensyn til følgende:

                  a)

                  de rettigheder, som de personer, der skal afgive forklaring, har, herunder i givet fald eventuelle spørgsmål om selvinkriminering

                  b)

                  den måde, hvorpå de ansatte hos den anmodende myndighed deltager (som observatører eller aktive deltagere)

                  c)

                  den rolle, som de ansatte hos den anmodede myndighed og den anmodende myndighed har ved indhentningen af forklaring

                  d)

                  hvorvidt den person, der skal afgive forklaring, har ret til at blive bistået af en retlig repræsentant, og i bekræftende fald rækkevidden af den pågældendes bistand under indhentningen af forklaring, herunder i forbindelse med registrering eller indberetning af forklaringen

                  e)

                  hvorvidt forklaringen skal afgives på et frivilligt eller et tvunget grundlag, hvis en sådan skelnen findes

                  f)

                  hvorvidt den person, der skal afgive forklaring, på grundlag af de oplysninger, der er tilgængelige på tidspunktet for anmodningen, er et vidne eller en mistænkt, hvis en sådan skelnen findes

                  g)

                  hvorvidt forklaringen på grundlag af de oplysninger, der er tilgængelige på tidspunktet for anmodningen, kan anvendes eller påtænkes anvendt i en straffesag

                  h)

                  forklaringens antagelighed i den anmodende myndigheds jurisdiktion

                  i)

                  registreringen af forklaringen og de gældende procedurer, herunder om det vil være et fuldstændigt eller et sammenfattende skriftligt referat eller en lyd- eller videooptagelse

                  j)

                  procedurer til attestering eller bekræftelse af forklaringen fra de personer, der afgiver forklaringen, herunder om dette finder sted, efter at forklaringen er afgivet, og

                  k)

                  proceduren for den anmodede myndigheds fremsendelse af forklaringen til den anmodende myndighed, herunder format og tidsplan.

            2.   Den anmodede myndighed og den anmodende myndighed sikrer, at der findes ordninger, som bevirker, at deres ansatte kan gå effektivt til værks, herunder ordninger, der gør det muligt for deres ansatte at nå til enighed om alle yderligere oplysninger, der måtte være nødvendige, herunder følgende:

                  a)

                  planlægning af datoer

                  b)

                  den liste over spørgsmål, der skal stilles til den person, som der skal afgive forklaring

                  c)

                  rejseordninger, herunder sikring af, at den anmodede myndighed og den anmodende myndighed er i stand til at mødes for at drøfte sagen forud for indhentningen af forklaring, og

                  d)

                  sprogordning.

            Artikel 8
      Procedure for anmodninger om en undersøgelse eller kontrol på stedet
      1.   Når der anmodes om at gennemføre en undersøgelse eller en kontrol på stedet i henhold til artikel 25, stk. 6, i forordning (EU) nr. 596/2014, hører den anmodende myndighed og den anmodede myndighed hinanden om den bedste måde at efterkomme anmodningen om bistand på under hensyntagen til artikel 25, stk. 6, tredje afsnit, litra a)-e), i forordning (EU) nr. 596/2014, herunder om fordelene ved en fælles undersøgelse eller en fælles kontrol på stedet.
      2.   Den anmodede myndighed holder den anmodende myndighed orienteret om udviklingen i undersøgelsen eller kontrollen på stedet og fremsender i god tid resultatet til den anmodende myndighed.
      3.   Når den anmodende myndighed og den anmodede myndighed beslutter, om de skal iværksætte en fælles undersøgelse eller en fælles kontrol på stedet, tager de som minimum følgende i betragtning:

                  a)

                  indholdet af anmodninger om bistand, der er modtaget fra den anmodende myndighed, herunder eventuelle forslag om det hensigtsmæssige i at foretage undersøgelsen eller kontrollen på stedet i fællesskab

                  b)

                  hvorvidt de hver især gennemfører deres egen efterforskning vedrørende et spørgsmål med grænseoverskridende virkninger, og hvorvidt dette spørgsmål ville blive mere hensigtsmæssigt behandlet i et fælles samarbejde

                  c)

                  den retlige og reguleringsmæssige ramme i hver deres jurisdiktion for at sikre, at begge myndigheder har en god forståelse af de eventuelle bindinger og retlige begrænsninger for gennemførelse af en fælles undersøgelse eller en fælles kontrol på stedet og eventuelle procedurer, som måtte følge, herunder eventuelle spørgsmål vedrørende ne bis in idem-princippet

                  d)

                  forvaltning og ledelse, der er nødvendig for en undersøgelse eller en kontrol på stedet

                  e)

                  sandsynligheden for, at de vil være enige om konstateringen af de faktiske forhold

                  f)

                  tildeling af ressourcer og udnævnelse af medarbejdere med ansvar for at udføre undersøgelser eller kontrol på stedet

                  g)

                  muligheden for at oprette en fælles handlingsplan og tidsplan for hver myndigheds arbejde

                  h)

                  fastlæggelsen af foranstaltninger, der skal træffes, i fællesskab eller individuelt af hver myndighed

                  i)

                  gensidig udveksling af indsamlede oplysninger og rapportering om resultaterne af de enkeltforanstaltninger, der er blevet iværksat, og

                  j)

                  andre sagsspecifikke spørgsmål.

            4.   Hvis den anmodende myndighed og den anmodede myndighed beslutter at foretage en fælles undersøgelse eller en fælles kontrol på stedet skal de:

                  a)

                  aftale procedurerne for gennemførelse og afslutning heraf

                  b)

                  deltage i en løbende dialog med henblik på at koordinere indsamlingen af oplysninger og konstateringen af de faktiske forhold

                  c)

                  arbejde tæt sammen og samarbejde med hinanden i forbindelse med gennemførelsen af den fælles undersøgelse eller den fælles kontrol på stedet

                  d)

                  yde hinanden bistand i forbindelse med efterfølgende håndhævelsesprocedurer i det omfang, det er lovligt, herunder ved at koordinere eventuelle procedurer eller andre håndhævelsesforanstaltninger i tilknytning til resultatet af den fælles undersøgelse eller den fælles kontrol på stedet (administrative, civilretlige eller strafferetlige), eller i givet fald mulighederne for indgåelse af et forlig

                  e)

                  identificere de specifikke retlige bestemmelser, der gælder for genstanden for den fælles undersøgelse eller den fælles kontrol på stedet

                  f)

                  når det er relevant, som minimum tage følgende i betragtning:

                              1)

                              udarbejdelsen af en fælles handlingsplan med angivelse af bl.a. genstanden for, karakteren af og tidsplanen for de foranstaltninger, der skal træffes, herunder milepæle og fordeling af ansvarsområder i forbindelse med at tilvejebringe resultatet af arbejdet og under hensyntagen til hver enkelt myndigheds respektive prioriteringer

                              2)

                              identifikation og vurdering af eventuelle retlige begrænsninger eller bindinger og eventuelle forskelle mellem procedurerne med hensyn til undersøgelser eller håndhævelsesforanstaltninger eller andre procedurer, herunder rettighederne for en person, der er genstand for en undersøgelse

                              3)

                              identifikation og vurdering af specifik ret til fortrolighed mellem advokat og klient, der kan have indvirkning på forløbet af undersøgelsen og håndhævelsen, herunder beskyttelse mod at inkriminere sig selv

                              4)

                              strategien for kommunikation til offentligheden og pressen, og

                              5)

                              den påtænkte anvendelse af de udvekslede oplysninger.

            Artikel 9
      Procedurer for bistand til at inddrive bøder
      1.   Når der anmodes om bistand til at inddrive bøder i overensstemmelse med artikel 25, stk. 6, i forordning (EU) nr. 596/2014, hører den anmodende myndighed og den anmodede myndighed hinanden om den bedste måde at efterkomme anmodningen på. Myndighederne tager hensyn til de foranstaltninger, som den anmodende myndighed allerede har truffet inden for sin jurisdiktion og den anmodede myndigheds nationale rammer for inddrivelse af sanktioner.
      2.   Den anmodede myndighed yder den bistand eller stiller de oplysninger til rådighed, som der anmodes om med henblik på denne artikel, i overensstemmelse med den relevante nationale lovgivning. Hvis den bistand, der anmodes om, muligvis kan ydes af, eller de oplysninger, der anmodes om, muligvis er til rådighed for en anden myndighed eller et andet relevant organ i den anmodede myndigheds medlemsstat, tilbyder den anmodede myndighed at give den anmodende myndighed de oplysninger, der er nødvendige for at etablere en direkte kontakt mellem den anmodende myndighed og den anden myndighed eller det andet organ, som muligvis kan stille de oplysninger, der anmodes om, til rådighed, i overensstemmelse med national lovgivning.
      Artikel 10
      Uopfordret udveksling af oplysninger
      1.   Hvis oplysninger, der ikke er anmodet om, videresendes i henhold til artikel 16, stk. 4, og artikel 25, stk. 5, i forordning (EU) nr. 596/2014, eller hvis en kompetent myndighed er i besiddelse af oplysninger, som den mener ville gavne en anden kompetent myndighed i forbindelse med udførelsen af dennes opgaver i henhold til forordning (EU) nr. 596/2014, videresendes disse oplysninger skriftligt pr. brev, fax eller pr. sikre elektroniske midler til den kompetente myndigheds kontaktpunkt, som er udpeget i overensstemmelse med artikel 2.
      2.   Hvis den kompetente myndighed, der sender oplysningerne, mener, at oplysningerne bør fremsendes hurtigst muligt, kan den underrette den anden myndighed mundtligt, forudsat at en efterfølgende underretning sker skriftligt uden unødigt ophold.
      3.   En kompetent myndighed, der sender oplysninger uopfordret, skal gøre det ved anvendelse af formularen i bilag IV og navnlig påpege spørgsmål vedrørende fortroligheden af oplysninger.
      Artikel 11
      Begrænsninger og tilladelige anvendelser af oplysninger
      1.   Den anmodende myndighed og den anmodede myndighed indsætter en passende advarsel om fortrolighed i alle anmodninger om bistand, besvarelser af anmodninger om bistand eller fremsendelser af oplysninger, som der ikke er anmodet om, i overensstemmelse med formularerne i bilagene.
      2.   Hvis den anmodede myndighed for at behandle en anmodning er nødsaget til at offentliggøre, at den anmodende myndighed har fremsat en anmodning, offentliggør den anmodede myndighed først denne oplysning, når den har drøftet den ønskede offentliggørelses art og omfang med den anmodende myndighed og har opnået dens samtykke til denne offentliggørelse. Hvis den anmodende myndighed ikke giver sit samtykke til offentliggørelsen, træffer den anmodede myndighed ikke foranstaltninger som følge af anmodningen, og den anmodende myndighed kan trække anmodningen tilbage eller suspendere den, indtil den kan give dette samtykke til offentliggørelse.
      3.   Oplysninger, som gives i overensstemmelse med artikel 10, anvendes udelukkende til at sikre overensstemmelse med og håndhævelse af bestemmelserne i forordning (EU) nr. 596/2014, herunder, men ikke alene til at indlede, føre eller assistere i forbindelse med strafferetlige, administrative, og civilretlige sager eller disciplinærsager som følge af en overtrædelse af bestemmelserne i nævnte forordning.
      Artikel 12
      Ikrafttræden og anvendelse
      Denne forordning træder i kraft dagen efter offentliggørelsen i Den Europæiske Unions Tidende.

         Denne forordning er bindende i alle enkeltheder og gælder umiddelbart i hver medlemsstat.
         Udfærdiget i Bruxelles, den 26. februar 2018.

               På Kommissionens vegne

            Jean-Claude JUNCKER

               Formand

         (1)  EUT L 173 af 12.6.2014, s. 1.

         (2)  Europa-Parlamentets og Rådets forordning (EU) nr. 1095/2010 af 24. november 2010 om oprettelse af en europæisk tilsynsmyndighed (Den Europæiske Værdipapir- og Markedstilsynsmyndighed), om ændring af afgørelse nr. 716/2009/EF og om ophævelse af Kommissionens afgørelse 2009/77/EF (EUT L 331 af 15.12.2010, s. 84).

         BILAG I
         Tekst af billedet

            Formular til anmodning om bistand
            Anmodning om bistand
            Referencenummer:
            Dato:
            Bilag: [Angiv antal vedhæftede dokumenter/støttedokumenter]
            Generelle oplysninger
            FRA:
            Medlemsstat:
            Anmodende myndighed:
            Adresse:
            [Indsæt kontaktoplysningerne for det kontaktpunkt, der er udpeget i overensstemmelse med artikel 2 i Kommissionens gennemførelsesforordning (EU) 2018/292, eller den person, der er udpeget som kontaktpunkt til behandling af denne anmodning og identificeret nedenstående]
            Navn:
            Tlf.
            E-mail:
            TIL:
            Medlemsstat:
            Anmodet myndighed:
            Adresse:
            [Indsæt kontaktoplysningerne for det kontaktpunkt, der er udpeget i overensstemmelse med artikel 2 i Kommissionens gennemførelsesforordning (EU) 2018/292]
            Navn:
            Tlf.
            E-mail:
            Kære [Indsæt relevant navn]
            I overensstemmelse med artikel 3 i Kommissionens gennemførelsesforordning (EU) 2018/292 bedes du yde bistand vedrørende det eller de forhold, der er nærmere beskrevet nedenfor.
            Jeg ville være taknemmelig for at modtage ovennævnte bistand senest den [Indsæt vejledende dato for besvarelsen og i tilfælde af en hasteforanstaltning indsæt fristen for de oplysninger, der skal gives] eller, hvis dette ikke er muligt, en angivelse af, hvornår du forventer at kunne yde den bistand, der anmodes om.

         Tekst af billedet

            Type anmodning om bistand
            Det relevante afkrydses.
            1. Afgivelse af oplysninger
            2. Indhentning af forklaring
            3. Indledning af en undersøgelse
            4. Kontrol på stedet
            5. Inddrivelse af sanktioner
            6. Anden type bistand
            (f.eks. indefrysning eller beslaglæggelse af aktiver, tilladelse til anden anvendelse eller videregivelse…)
            Begrundelser for anmodningen om bistand
            [Indsæt de bestemmelser i den sektorspecifikke lovgivning, i henhold til hvilke den anmodende myndighed er kompetent til at behandle spørgsmålet]
            Anmodningen vedrører bistand med
            [Indsæt en beskrivelse af genstanden for anmodningen, formålet med den bistand, der anmodes om, faktiske omstændigheder i forbindelse med undersøgelsen som kontekstuelle oplysninger for anmodningen, og en redegørelse for bistandens gavnlige virkninger i forhold til at opfylde forpligtelser]
            Under henvisning til
            [Hvis det er relevant, bedes du anføre nærmere oplysninger om den tidligere anmodning, således at denne kan identificeres]
            1. Afgivelse af oplysninger
            a) Giv venligst en detaljeret beskrivelse af de specifikke oplysninger, der anmodes om, med en begrundelse for, hvorfor de pågældende oplysninger vil være til hjælp og, hvis de kendes, en liste over personer, som menes at være i besiddelse af de ønskede oplysninger, eller de steder, hvor sådanne oplysninger kan indhentes.

         Tekst af billedet

            b) Hvis anmodningen vedrører oplysninger om en transaktion eller ordre i et specifikt finansielt instrument, anføres følgende oplysninger.
            Produkt-ID
            [Indsæt en præcis beskrivelse af det finansielle instrument, herunder en eventuel standardidentifikationskode, f.eks. ISIN-koden eller AII]
            Person-ID:
            [Indsæt navnet på en person med tilknytning til transaktionen eller ordren, herunder en person, der handler med det finansielle instrument, eller på hvis vegne handelen anses for at have fundet sted, og en eventuel identifikationskode, f.eks. LEI-koden eller kunde-ID-koden i henhold til Europa-Parlamentets og Rådets forordning (EU) nr. 600/2014 af15. maj 2014 om markeder for finansielle instrumenter og om ændring af forordning (EU) nr. 648/2012]
            Datoer:
            [Indsæt de datoer, mellem hvilke transaktioner eller ordrer i de pågældende finansielle instrumenter har fundet sted, herunder i tilfælde af en lang periode en begrundelse for, hvorfor oplysninger vedrørende hele perioden vil være til hjælp]
            c) Hvis anmodningen vedrører oplysninger om en persons virksomhed eller aktiviteter, bedes du give så præcise oplysninger som muligt, for at denne person kan identificeres.
            d) Hvis der er særlige overvejelser om følsomheden af de oplysninger, der anmodes om, bedes du give en indikation af, hvor følsomme oplysningerne i anmodningen er, og eventuelle særlige forholdsregler, der skal træffes i forbindelse med indsamlingen af disse oplysninger af undersøgelsesmæssige hensyn.
            e) Eventuelle supplerende oplysninger.
            [Hvorvidt den anmodende myndighed har været i kontakt med eller agter at kontakte andre myndigheder eller retshåndhævende organer i den anmodede myndigheds medlemsstat i forbindelse med genstanden for anmodningen, eller andre myndigheder, som den anmodende myndighed ved har en aktiv interesse i genstanden for anmodningen]
            f) I forbindelse med en hasteanmodning og fastsættelse af frister bedes du give en fuldstændig redegørelse for anmodningens hastende karakter og en redegørelse for eventuelle frister, som den anmodende myndighed har fastsat for de oplysninger, der skal gives.

         Tekst af billedet

            2. Indhentning af forklaring
            Angiv venligst følgende:
            a) Den form for forklaring, der anmodes om:
            [Indsæt en angivelse af en eventuel præference med hensyn til den form for forklaring, der anmodes om, f.eks. en forklaring afgivet på tro og love eller i henhold til andre retlige instrukser; afgivet på et frivilligt eller et tvunget grundlag, hvis det er relevant]
            b) Behov for og formål med indhentningen af forklaring:
            c) Navn på den eller de personer, som skal afgive forklaring:
            [Indsæt kontaktoplysninger på de personer, som skal afgive forklaring, herunder personens stilling og selskabet, hvis det er relevant, for at sætte den anmodede myndighed i stand til at iværksætte tilrettelæggelsen af indhentningen af forklaring, herunder indkaldelse til afgivelse af forklaring, hvis det er relevant]
            d) Detaljeret beskrivelse af de ønskede oplysninger, herunder en foreløbig liste med spørgsmål (hvis den foreligger på tidspunktet for anmodningen).
            e) Eventuelle yderligere oplysninger, som kan være nyttige:
            [Hvorvidt den anmodende myndigheds ansatte anmoder om deltagelse i indhentningen af forklaring, oplysninger om de deltagende embedsmænd fra den anmodende myndighed, beskrivelse, hvis det er relevant, af eventuelle retlige og proceduremæssige krav, der skal være opfyldt for at sikre, at forklaringer afgivet ved interviewet kan antages i den anmodende myndigheds jurisdiktion]
            3. Indledning af en undersøgelse eller en fælles undersøgelse
            Hvis anmodningen vedrører indledning af en undersøgelse på vegne af den anmodende myndighed, bedes du vedlægge oplysninger, der sætter den anmodede myndighed i stand til at vurdere, om den kan have interesse i at indgå i en fælles undersøgelse, herunder den anmodende myndigheds forslag om undersøgelsen, dens begrundelse og de forventede fordele for den anmodede myndighed.
            [Herunder alle relevante oplysninger, som den anmodede myndighed kræver for at kunne yde den nødvendige bistand ved at indlede en undersøgelse eller en fælles undersøgelse, hvis det er relevant]

         Tekst af billedet

            4. Indledning af en kontrol på stedet eller af en fælles kontrol
            Hvis anmodningen vedrører indledning af en kontrol på stedet på vegne af den anmodende myndighed, bedes du vedlægge oplysninger, der sætter den anmodede myndighed i stand til at vurdere, om den kan have interesse i at indgå i en fælles kontrol på stedet, herunder den anmodende myndigheds forslag om kontrollen, dens begrundelse og de forventede fordele for den anmodede myndighed.
            [Herunder alle relevante oplysninger, som den anmodede myndighed kræver for at kunne yde den nødvendige bistand ved at indlede en kontrol på stedet eller en fælles kontrol, hvis det er relevant]
            Oplysningerne i denne anmodning behandles fortroligt i overensstemmelse med artikel 11 i Kommissionens gennemførelsesforordning (EU) 2018/292 og artikel 27 i forordning (EU) nr. 596/2014. Kravene i artikel 28 i forordning (EU) nr. 596/2014 skal overholdes i forhold til behandling af eventuelle personoplysninger, som indgår i denne anmodning.
            Din kontakt med hensyn til eventuelle spørgsmål vedrørende forskellige aspekter ved denne anmodning er [Indsæt relevant kontaktnavn og relevante kontaktoplysninger: telefon, e-mail]
            Med venlig hilsen
            [Navn og underskrift]

         BILAG II
         Tekst af billedet

            Formular til kvittering for modtagelse af en anmodning om bistand
            Kvittering for modtagelse af en anmodning om bistand
            Referencenummer:
            Dato:
            FRA:
            Medlemsstat:
            Anmodet myndighed:
            Adresse:
            [Indsæt kontaktoplysningerne for det kontaktpunkt, der er udpeget i overensstemmelse med artikel 2 i Kommissionens gennemførelsesforordning (EU) 2018/292, eller den person, der er udpeget som kontaktpunkt til behandling af denne anmodning og identificeret nedenstående]
            Navn:
            Tlf.
            E-mail:
            TIL:
            Medlemsstat:
            Anmodende myndighed:
            Adresse:
            [Indsæt kontaktoplysningerne for det kontaktpunkt, der er udpeget i overensstemmelse med artikel 2 i Kommissionens gennemførelsesforordning (EU) 2018/292, medmindre den anmodende myndighed har angivet andet]
            Navn:
            Tlf.
            E-mail:
            Kære [Indsæt relevant navn]
            I overensstemmelse med artikel 4 i Kommissionens gennemførelsesforordning (EU) 2018/292 bekræfter vi hermed at have modtaget din anmodning om bistand med referencenummer [Indsæt anmodningens referencenummer] den [Indsæt dato].
            Den eller de relevante personer inden for [Indsæt navnet på den anmodede myndighed], som behandler din anmodning, er [Indsæt navn, telefon, e-mail].
            Forventet svardato:
            Med venlig hilsen
            [Navn og underskrift]

         BILAG III
         Tekst af billedet

            Formular til besvarelse af en anmodning om bistand
            Besvarelse af en anmodning om bistand
            Referencenummer:
            Dato:
            Bilag: [Angiv antal vedhæftede dokumenter/støttedokumenter]
            Generelle oplysninger
            FRA:
            Medlemsstat:
            Anmodet myndighed:
            Adresse:
            [Indsæt kontaktoplysningerne for det kontaktpunkt, der er udpeget i overensstemmelse med artikel 2 i Kommissionens gennemførelsesforordning (EU) 2018/292, eller den person, der er udpeget som kontaktpunkt til behandling af denne anmodning og identificeret nedenstående]
            Navn:
            Tlf.
            E-mail:
            TIL:
            Medlemsstat:
            Anmodende myndighed:
            Adresse:
            [Indsæt kontaktoplysningerne for det kontaktpunkt, der er udpeget i overensstemmelse med artikel 2 i Kommissionens gennemførelsesforordning (EU) 2018/292, medmindre den anmodende myndighed har angivet andet]
            Navn:
            Tlf.
            E-mail:
            Kære [Indsæt relevant navn]
            I overensstemmelse med artikel 5 i Kommissionens gennemførelsesforordning (EU) 2018/292 er din anmodning af [dd.mm.åååå] med referencenummer [Indsæt anmodningens referencenummer] blevet behandlet af os.
            Indsamlede oplysninger
            [Hvis oplysningerne er blevet indsamlet, bedes du anføre oplysningerne her eller forklare, hvordan de vil blive givet]

         Tekst af billedet

            Oplysningerne er fortrolige og er tilgængelige for [Indsæt navnet på den anmodende myndighed] i henhold til [Indsæt bestemmelse i den gældende sektorspecifikke lovgivning] og med den forudsætning af, at oplysningerne forbliver fortrolige i overensstemmelse med artikel 11 i Kommissionens gennemførelsesforordning (EU) 2018/292 og artikel 27 i forordning (EU) nr. 596/2014.
            [Indsæt navnet på den anmodende myndighed] skal overholde kravene i artikel 11 i Kommissionens gennemførelsesforordning (EU) 2018/292 med hensyn til de tilladte anvendelser af de pågældende oplysninger, og i artikel 28 i forordning (EU) nr. 596/2014 med hensyn til personoplysninger og overførsel.
            Hvis [Indsæt navnet på den anmodende myndighed] har til hensigt at anvende eller offentliggøre oplysninger i denne besvarelse til et andet formål end det i anmodningen anførte, som dog er omfattet af forordning (EU) nr. 596/2014, underretter [Indsæt navnet på den anmodende myndighed] [Indsæt navnet på den anmodede myndighed] herom, og sidstnævnte har derefter ti arbejdsdage til at gøre indsigelse mod en sådan anvendelse eller offentliggørelse af de grunde, som er omhandlet i artikel 25, stk. 2, i forordning (EU) nr. 596/2014.
            Hvis [Indsæt navnet på den anmodende myndighed] har til hensigt at anvende eller offentliggøre oplysninger i denne besvarelse til et formål, som ikke er omfattet af forordning (EU) nr. 596/2014, underrettes [Indsæt navnet på den anmodede myndighed] herom, og medmindre undtagelsen i artikel 27, stk. 3, i forordning (EU) nr. 596/2014 finder anvendelse, indhenter førstnævnte forudgående samtykke fra [Indsæt navnet på den anmodede myndighed]. Hvis [Indsæt navnet på den anmodede myndighed] giver sit samtykke til en sådan anvendelse eller offentliggørelse af oplysningerne, kan det ske på visse betingelser.
            Med venlig hilsen
            [Navn og underskrift]

         BILAG IV
         Tekst af billedet

            Formular til ydelse af uopfordret bistand
            Uopfordret bistand
            Referencenummer:
            Dato:
            Bilag: [Angiv antal vedhæftede dokumenter/støttedokumenter]
            Generelle oplysninger
            FRA:
            Medlemsstat:
            Afsendermyndighed:
            Adresse:
            [Indsæt kontaktoplysningerne for det kontaktpunkt, der er udpeget i overensstemmelse med artikel 2 i Kommissionens gennemførelsesforordning (EU) 2018/292]
            Navn:
            Tlf.
            E-mail:
            TIL:
            Medlemsstat:
            Modtagermyndighed:
            Adresse:
            [Indsæt kontaktoplysningerne for det kontaktpunkt, der er udpeget i overensstemmelse med artikel 2 i Kommissionens gennemførelsesforordning (EU) 2018/292]
            Navn:
            Tlf.
            E-mail:
            Kære [Indsæt relevant navn]
            I overensstemmelse med artikel 10 i Kommissionens gennemførelsesforordning (EU) 2018/292 fremsender vi følgende oplysninger, som vi mener kunne være til hjælp i forbindelse med opfyldelsen af dine forpligtelser.
            Fremsendte oplysninger
            [Her bedes du anføre de nærmere oplysninger, bl.a. en beskrivelse af støttedokumenter eller -materiale, der er vedhæftet, hvis det er relevant]

         Tekst af billedet

            Oplysningerne er fortrolige og er tilgængelige for [Indsæt navnet på den kompetente myndighed, der modtager oplysninger, som der ikke er anmodet om] i henhold til artikel 25 i forordning (EU) nr. 596/2014 og med den forudsætning, at oplysningerne forbliver fortrolige i overensstemmelse med artikel 11 i Kommissionens gennemførelsesforordning (EU) 2018/292 og artikel 27 i forordning (EU) nr. 596/2014.
            [Indsæt navnet på den kompetente myndighed, der modtager oplysninger, som der ikke er anmodet om] skal overholde kravene i artikel 11 i Kommissionens gennemførelsesforordning (EU) 2018/292 med hensyn til de tilladte anvendelser af de pågældende oplysninger, og i artikel 28 i forordning (EU) nr. 596/2014 med hensyn til personoplysninger og overførsel.
            Hvis [Indsæt navnet på den kompetente myndighed, der modtager oplysninger, som der ikke er anmodet om] har til hensigt at anvende eller offentliggøre oplysninger modtaget til andre formål end dem, der er omhandlet i artikel 11,stk. 3, i Kommissionens gennemførelsesforordning (EU) 2018/292, underrettes [Indsæt navnet på den kompetente myndighed, der giver oplysninger, som der ikke er anmodet om] herom, og medmindre undtagelsen i artikel 27, stk. 3, i forordning (EU) nr. 596/2014 finder anvendelse, indhenter førstnævnte forudgående samtykke fra [Indsæt navnet på den kompetente myndighed, der giver oplysninger, som der ikke er anmodet om]. Hvis [Indsæt navnet på den kompetente myndighed, der giver oplysninger, som der ikke er anmodet om] giver sit samtykke til en sådan anvendelse eller offentliggørelse af oplysningerne, kan det ske på visse betingelser.
            Med venlig hilsen
            [Navn og underskrift]


title: Kommissionens gennemførelsesforordning (EU) 2018/287 af 15. februar 2018 om godkendelse af en væsentlig ændring af varespecifikationen for en betegnelse, der er opført i registret over beskyttede oprindelsesbetegnelser og beskyttede geografiske betegnelser (»Salchichón de Vic«/»Llonganissa de Vic« (BGB))

text:
               27.2.2018

               DA

               Den Europæiske Unions Tidende

               L 55/17

         KOMMISSIONENS GENNEMFØRELSESFORORDNING (EU) 2018/287
   af 15. februar 2018
   om godkendelse af en væsentlig ændring af varespecifikationen for en betegnelse, der er opført i registret over beskyttede oprindelsesbetegnelser og beskyttede geografiske betegnelser (»Salchichón de Vic«/»Llonganissa de Vic« (BGB))
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 1151/2012 af 21. november 2012 om kvalitetsordninger for landbrugsprodukter og fødevarer (1), særlig artikel 52, stk. 2, og
   ud fra følgende betragtninger:

               (1)

               Kommissionen har i overensstemmelse med artikel 53, stk. 1, første afsnit, i forordning (EU) nr. 1151/2012 behandlet Spaniens ansøgning om godkendelse af en ændring af varespecifikationen for den beskyttede geografiske betegnelse »Salchichón de Vic«/»Llonganissa de Vic«, der er registreret ved Kommissionens forordning (EF) nr. 2601/2001 (2).

               (2)

               Da der er tale om en væsentlig ændring, jf. artikel 53, stk. 2, i forordning (EU) nr. 1151/2012, har Kommissionen i medfør af artikel 50, stk. 2, litra a), i samme forordning offentliggjort ændringsansøgningen i Den Europæiske Unions Tidende
                   (3).

               (3)

               Da Kommissionen ikke har modtaget indsigelser, jf. artikel 51 i forordning (EU) nr. 1151/2012, skal ændringen af varespecifikationen godkendes —

         VEDTAGET DENNE FORORDNING:
   Artikel 1
   Den ændring af varespecifikationen, der er offentliggjort i Den Europæiske Unions Tidende, og som vedrører betegnelsen »Salchichón de Vic«/»Llonganissa de Vic« (BGB), godkendes.
   Artikel 2
   Denne forordning træder i kraft på tyvendedagen efter offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 15. februar 2018.

            På Kommissionens vegne

            For formanden

         Phil HOGAN

            Medlem af Kommissionen

      (1)  EUT L 343 af 14.12.2012, s. 1.

      (2)  Kommissionens forordning (EF) nr. 2601/2001 af 28. december 2001 om tilføjelse i bilaget til Kommissionens forordning (EF) nr. 2400/96 om optagelse af visse betegnelser i det register over beskyttede oprindelsesbetegnelser og beskyttede geografiske betegnelser, der er fastsat i Rådets forordning (EØF) nr. 2081/92 om beskyttelse af geografiske betegnelser og oprindelsesbetegnelser for landbrugsprodukter og levnedsmidler (EFT L 345 af 29.12.2001, s. 47).

      (3)  EUT C 368 af 28.10.2017, s. 10.


title: Kommissionens gennemførelsesforordning (EU) 2018/296 af 27. februar 2018 om afvisning af at godkende aktivstoffet ekstrakt af Reynoutria sachalinensis, jf. Europa-Parlamentets og Rådets forordning (EF) nr. 1107/2009 om markedsføring af plantebeskyttelsesmidler (EØS-relevant tekst. )

text:
               28.2.2018

               DA

               Den Europæiske Unions Tidende

               L 56/31

         KOMMISSIONENS GENNEMFØRELSESFORORDNING (EU) 2018/296
   af 27. februar 2018
   om afvisning af at godkende aktivstoffet ekstrakt af Reynoutria sachalinensis, jf. Europa-Parlamentets og Rådets forordning (EF) nr. 1107/2009 om markedsføring af plantebeskyttelsesmidler
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EF) nr. 1107/2009 af 21. oktober 2009 om markedsføring af plantebeskyttelsesmidler og om ophævelse af Rådets direktiv 79/117/EØF og 91/414/EØF (1), særlig artikel 13, stk. 2, og
   ud fra følgende betragtninger:

               (1)

               I henhold til artikel 7, stk. 1, i forordning (EF) nr. 1107/2009 modtog Det Forenede Kongerige den 3. november 2011 en ansøgning fra Marrone Bio Innovations om godkendelse af aktivstoffet ekstrakt af Reynoutria sachalinensis.

               (2)

               I henhold til artikel 9, stk. 3, i nævnte forordning meddelte den rapporterende medlemsstat den 21. marts 2012 ansøgeren og de øvrige medlemsstater, at ansøgningen kunne antages, og den 11. maj 2012 gav den Kommissionen og Den Europæiske Fødevaresikkerhedsautoritet (i det følgende benævnt »autoriteten«) meddelelse herom.

               (3)

               Dette aktivstofs virkninger for menneskers og dyrs sundhed og miljøet er blevet vurderet i henhold til artikel 11, stk. 2 og 3, i nævnte forordning for det anvendelsesformål, som ansøgeren har foreslået. Den 22. juli 2014 forelagde den rapporterende medlemsstat et udkast til en vurderingsrapport for Kommissionen og autoriteten.

               (4)

               Autoriteten handlede i overensstemmelse med artikel 12, stk. 1, i forordning (EF) nr. 1107/2009. I henhold til artikel 12, stk. 3, i nævnte forordning anmodede den ansøgeren om at fremlægge supplerende oplysninger for medlemsstaterne, Kommissionen og autoriteten. Den rapporterende medlemsstats vurdering af de supplerende oplysninger blev forelagt autoriteten i form af et opdateret udkast til vurderingsrapport.

               (5)

               Udkastet til vurderingsrapporten blev behandlet af medlemsstaterne og autoriteten. Den 31. august 2015 forelagde autoriteten Kommissionen sin konklusion om risikovurderingen af aktivstoffet ekstrakt af Reynoutria sachalinensis
                   (2).

               (6)

               Ved brev af 16. oktober 2017 trak Marrone Bio Innovations sin ansøgning om godkendelse af ekstrakt af Reynoutria sachalinensis tilbage. Som følge af tilbagetrækningen af ansøgningen bør ekstrakt af Reynoutria sachalinensis ikke godkendes, jf. artikel 13, stk. 2, i forordning (EF) nr. 1107/2009.

               (7)

               Denne forordning er ikke til hinder for, at der kan indgives en ny ansøgning vedrørende ekstrakt af Reynoutria sachalinensis i henhold til artikel 7 i forordning (EF) nr. 1107/2009.

               (8)

               Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —

         VEDTAGET DENNE FORORDNING:
   Artikel 1
   Afvisning af at godkende et aktivstof
   Aktivstoffet ekstrakt af Reynoutria sachalinensis godkendes ikke.
   Artikel 2
   Ikrafttræden
   Denne forordning træder i kraft på tyvendedagen efter offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 27. februar 2018.

            På Kommissionens vegne

         Jean-Claude JUNCKER

            Formand

      (1)  EUT L 309 af 24.11.2009, s. 1.

      (2)  EFSA, 2015. Conclusion on the peer review of the pesticide risk assessment of the active substance Reynoutria sachalinensis extract. EFSA Journal 2015;13(9):4221, 73 s. Foreligger online: www.efsa.europa.eu/efsajournal.